ai4bharat/Pralekha huggingface dataset:
वित्त मंत्रालय
विनिमय दर अधिसूचना संख्या 53/2020 - सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए और अधिसूचना संख्या 49/2020 – सीमा शुल्क  दिनांक 4 जून, 2020 का अधिक्रमण करते हुए, ऐसे अधिक्रमण से पूर्व की गई अथवा हटाई जाने वाली बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद् द्वारा यह निर्धारित करता है कि संलग्न प्रत्येक अनुसूची-I और अनुसूची-II के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में और भारतीय मुद्रा के विदेशी मुद्रा में विनिमय की दर 19 जून, 2020 से वह दर होगी, जिसका उल्लेख आयातित और निर्यातित माल के संबंध में उक्त धारा के उद्देश्य के लिए कॉलम  में दी गई तत्संबंधी प्रविष्टि में किया गया है: -
अनुसूची-I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रत्येक इकाई की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
53.55
|
|
51.25
|
|
2.
|
|
बहरीन दीनार
|
|
208.45
|
|
195.40
|
|
3.
|
|
कैनेडियन डॉलर
|
|
57.15
|
|
55.20
|
|
4.
|
|
चाइनीज युआन
|
|
10.95
|
|
10.60
|
|
5.
|
|
डेनिश क्रोनर
|
|
11.70
|
|
11.30
|
|
6.
|
|
यूरो
|
|
87.25
|
|
84.20
|
|
7.
|
|
हांगकांग डॉलर
|
|
10.00
|
|
9.65
|
|
8.
|
|
कुवैती दीनार
|
|
255.85
|
|
239.90
|
|
9.
|
|
न्यूजीलैंड डॉलर
|
|
50.40
|
|
48.15
|
|
10.
|
|
नार्वेजियन क्रोनर
|
|
8.15
|
|
7.85
|
|
11.
|
|
पौंड स्टर्लिंग
|
|
97.30
|
|
94.00
|
|
12.
|
|
कतरी रियाल
|
|
21.60
|
|
20.30
|
|
13.
|
|
सउदी अरब रियाल
|
|
20.95
|
|
19.70
|
|
14.
|
|
सिंगापुर डॉलर
|
|
55.65
|
|
53.80
|
|
15.
|
|
दक्षिण अफ्रीकी रैंड
|
|
4.55
|
|
4.30
|
|
16.
|
|
स्वीडिश क्रोनर
|
|
8.30
|
|
8.00
|
|
17.
|
|
स्विस फ्रैंक
|
|
81.85
|
|
78.75
|
|
18.
|
|
तुर्की लीरा
|
|
11.45
|
|
10.80
|
|
19.
|
|
यूएई दिरहम
|
|
21.40
|
|
20.10
|
|
20.
|
|
अमेरिकी डॉलर
|
|
77.05
|
|
75.35
अनुसूची-II
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रति 100 इकाइयों की विनिमय दर
|
|
1.
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
72.60
|
|
70.00
|
|
2.
|
|
कोरियाई वॉन
|
|
6.50
|
|
6.10
शिक्षा मंत्रालय
श्री धर्मेंद्र प्रधान कांगड़ा किले में आईडीवाई 2022 कार्यक्रम में भाग लेंगे
अंतर्राष्ट्रीय योग दिवस 2022 को "आज़ादी का अमृत महोत्सव" के रूप में मनाया जा रहा है। केंद्रीय शिक्षा और कौशल विकास मंत्री श्री धर्मेंद्र प्रधान कल हिमाचल प्रदेश के प्रतिष्ठित स्थल कांगड़ा किले में आईडीवाई 2022 कार्यक्रम का नेतृत्व करेंगे। कांगड़ा किले में योग दिवस समारोह में 400 से अधिक छात्र और अन्य गणमान्य व्यक्ति शामिल होंगे। आईडीवाई 2022 का विषय "मानवता के लिए योग" है।
शिक्षा राज्य मंत्री श्री सुभाष सरकार पश्चिम बंगाल के बेलूर मठ से जबकि शिक्षा राज्य मंत्री श्रीमती अन्नपूर्णा देवी तमिलनाडु के तंजावुर में द ग्रेट लिविंग चोल मंदिर से भाग लेंगी और शिक्षा राज्य मंत्री श्री राजकुमार रंजन सिंह कंबोडिया में सिएम रीप के अंगकोर पुरातत्व पार्क में एलीफैंट टेरेस से भाग लेंगे।
पूरी दुनिया में जारी आज़ादी का अमृत महोत्सव  समारोहों के साथ इसे पूरी तरह से जोड़ते हुए भव्य रूप में इस समारोह का आयोजन किया जाएगा। आईडीवाई का मुख्य उद्देश्य लोगों के भीतर योग के स्वास्थ्य लाभों के बारे में जन जागरूकता जगाना है। वर्षों से, आईडीवाई स्वास्थ्य के लिए एक जन आंदोलन बन चुका है।
सूक्ष्म, लघु एवं मध्यम उद्यम मंत्रालय
केंद्रीय मंत्री श्री नारायण राणे तथा राज्य मंत्री श्री भानु प्रताप सिंह वर्मा ने वर्ल्ड एक्सपो, 2020 दुबई में एमएमएमई मंडप का उद्घाटन किया और खादी इंडिया फिल्म लॉन्च की
केन्द्रीय लघु और सूक्ष्म उद्यम मंत्री श्री नारायण राणे तथा लघु और सूक्ष्म उद्यम राज्य मंत्री श्री भानु प्रताप सिंह वर्मा ने आज वर्चुअल रूप से एमएसएमई के सचिव श्री बी.बी. स्वैन तथा केवीआईसी के अध्यक्ष श्री विनय कुमार सक्सेना के साथ वर्ल्ड एक्सपो, 2020 दुबई में एमएसएमई मंडप का उद्घाटन किया। इस अवसर पर दुबई सरकार के अधिकारी और गणमान्य व्यक्ति शामिल हुए। ब्यूरो इंटरनेशनल डी एक्सपोजि़शन  के अंतर्गत वर्ल्ड एक्सपो, 2020 दुबई का उद्देश्य प्रदर्शनी में विश्व के लाखों लोगों को एक साथ लाना तथा ‘कनेक्टिंग माइंड्स, क्रिएटिंग फ्यूचर’ थीम के साथ मानवीय प्रतिभा और उपलब्धि का उत्सव मनाना है। एक्सपो में लघु और सूक्ष्म उद्यम मंत्रालय की भागीदारी से भारत में एमएसएमई इकोसिस्टम के बारे में समझदारी विकसित करना तथा विभिन्न देशों, व्यावसायिक और उद्योग जगत की हस्तियों के साथ आपसी संवाद विकसित करना है। जिससे विश्वभर में अपनाये जाने वाले श्रेष्ठ व्यवहारों के आदान-प्रदान में मदद मिलेगी।
केन्द्रीय मंत्री ने केवीआईसी द्वारा निर्मित खादी इंडिया फिल्म भी लॉन्च की। अपने उद्घाटन भाषण में श्री राणे ने कहा कि एमएसएमई क्षेत्र रोजगार सृजन करने और मैन्युफैक्चरिंग आधार को बढ़ाने के संदर्भ में महत्वपूर्ण भूमिका निभाता है। आज एमएसएमई की 6 करोड़ से अधिक इकाइयों में 11 करोड़ से ज्यादा लोग रोजगार में हैं और यह क्षेत्र आर्थिक विकास में महत्वपूर्ण योगदान देता है। जीडीपी में इस क्षेत्र का योगदान 30 प्रतिशत से अधिक और भारत से सम्रग निर्यात में इसका योगदान 48 प्रतिशत से अधिक है। मंत्रालय का फोकस निर्यात, उत्पाद गुणवत्ता, जीडीपी में योगदान के संदर्भ में नई ऊंचाईयों पर ले जाकर एमएसएमई के लिए नए मानक स्थापित करना तथा भारत में काम कर रही सभी एमएसएमई इकाइयों के लिए विश्व स्तरीय संरचना और अत्याधुनिक टेक्नोलॉजी प्रदान करने पर है।
लघु और सूक्ष्म उद्यम राज्य मंत्री श्री भानु प्रताप वर्मा ने कहा कि मंत्रालय एमएसएमई क्षेत्र को प्रोत्साहित करने के लिए विभिन्न महत्वपूर्ण कदम उठा रहा है तथा वित्त सहायता, क्षमता सृजन तथा कौशल प्रशिक्षण, मार्केट लिंकेज़ में सहायता, टेक्नोलॉजी उन्नयन जैसी पहलों में अत्यधिक सक्रिय है ताकि देश में सम्रग रूप से एमएसएमई क्षेत्र का समावेशी विकास हो सके।
रक्षा मंत्रालय
आईएनएस चिल्का में बैच 01/2021 का पासिंग आउट परेड समारोह- 09 जुलाई 2021
भारतीय नौसेना और भारतीय तटरक्षक के बैच 01/2021 के कुल 2142 प्रशिक्षुओं ने दिनांक 09 जुलाई 2021 को आयोजित एक औपचारिक पासिंग आउट परेड में दक्षिणी नौसेना कमान के तहत आईएनएस चिल्का से स्नातक किया। परेड की समीक्षा वाइस एडमिरल एमए हम्पिहोली एवीएसएम, एनएम, कमांडेंट, इंडियन नेवल एकेडमी ने की। पासिंग आउट परेड से 21 सप्ताह के बुनियादी प्रशिक्षण की सफल परिणति हुई। इस अवसर पर मुख्य अतिथि ने मेधावी प्रशिक्षुओं को मेडल व ट्राफी भी प्रदान की। अपने संबोधन के दौरान एडमिरल ने पासिंग आउट प्रशिक्षुओं से आग्रह किया कि वे अपने कौशल को और निखारें तथा ज्ञान की मजबूत बुनियाद का निर्माण करें, सीखने की इच्छा और आगे आने वाले अपने करियर में उत्कृष्टता हासिल करने की प्रतिबद्धता रखें। उन्होंने नौसेना के मूल मूल्यों 'कर्तव्य, सम्मान और साहस' को बनाए रखने का भी आग्रह किया।
भारतीय नौसेना के आशीष चेत्री, सीनियर सेकेंडरी रिक्रूट  और गुलशन कुमार मैट्रिक रिक्रूट  एवं भारतीय तटरक्षक से गायकवाड़ अजीत सुरेश, नविक  और राठौड़ निखिल विनोद, नविक  को अपने-अपने वर्गों में सर्वश्रेष्ठ प्रशिक्षु के तौर पर चुना गया।
इससे पहले वाइस एडमिरल एम ए हम्पिहोली ने दिनांक 08 जुलाई 2021 को समापन समारोह का अवलोकन किया, जिस दौरान एक सांस्कृतिक कार्यक्रम रखा गया जिसमें प्रशिक्षुओं की प्रतिभा का प्रदर्शन किया गया। एडमिरल ने इस अवसर पर शिवाजी डिवीजन को ओवरऑल चैंपियनशिप ट्रॉफी और एकलव्य डिवीजन को उपविजेता ट्रॉफी प्रदान की। समारोह के दौरान आईएनएस चिल्का की द्विभाषी प्रशिक्षु पत्रिका अंकुर के ग्रीष्मकालीन संस्करण का विमोचन भी आईएनए के कमांडेंट ने कमोडोर एनपी प्रदीप, कमांडिंग ऑफिसर, आईएनएस चिल्का की उपस्थिति में किया।
____
एमजी/एएम/एबी/डीसी
(Visitor Counter : 282
रेल मंत्रालय
भारतीय रेलवे 11 सितंबर से 2 अक्टूबर तक देश भर में ‘स्वच्छता ही सेवा पखवाड़ा’ चला रहा
2 अक्टूबर, 2019 से पहले ए1 और ए श्रेणी के रेलवे स्टेशनों पर प्लास्टिक की बोतलों को नष्ट करने वाली मशीनें लगाई जाएंगी
रेल मंत्रालय अपने समूचे नेटवर्क में 11 सितंबर से 2 अक्टूबर तक ‘स्वच्छता ही सेवा पखवाड़ा’ चला रहा है। माननीय प्रधानमंत्री ने आज मथुरा में स्वच्छता ही सेवा  पर आयोजित कार्यक्रम के दौरान श्रमदान किया और खुद आगे आकर देश को प्लास्टिक कचरा हटाने के लिए एक संदेश दिया।
भारतीय रेलवे ने भी एसएचएस के पहले दिन प्लास्टिक कचरे के संग्रह पर सभी हितधारकों की भागीदारी के साथ बड़ा श्रमदान किया। पूरे स्वच्छता पखवाड़े के दौरान प्लास्टिक कचरे के संग्रह पर ध्यान केंद्रित किया जाएगा।
पखवाड़े से संबंधित विस्तृत दिशानिर्देश तैयार कर लिए गए हैं और इन्हें रेलवे की प्रत्येक इकाई तक पहुंचा दिया गया है। रेलवे का पूरा नेटवर्क सबसे प्रभावी तरीके से 'पखवाड़े' को मनाने के लिए तैयार है। रेल और वाणिज्य एवं उद्योग मंत्री श्री पीयूष गोयल ने रेलवे प्रशासन को इस पखवाड़े की शानदार सफलता के लिए निर्देशित किया है। उन्होंने पखवाड़े के दौरान रेलवे स्टेशनों और ट्रेनों में सफाई पर विशेष ध्यान देने को कहा है। उन्होंने ‘स्वच्छता ही सेवा पखवाड़े’ के दौरान अधिकारियों एवं सभी विभागों के कर्मचारियों को विभिन्न गतिविधियों शामिल होने का निर्देश दिया है। इससे पहले रेल मंत्री ने ट्रेनों और स्टेशनों पर 2 सितंबर, 2019 से 10 दिन का सफाई अभियान चलाने का निर्देश दिया था। उन्होंने जोनल रेलवे को निर्देश दिया था कि चयनित तस्वीरों को निगरानी के लिए बनाए गए रेल मंत्री के डैशबोर्ड ई-दृष्टि पर अपलोड किया जाए। रेल मंत्री ने उन जोन की सराहना की, जिन्होंने इस तरह की निगरानी पर अच्छा काम किया।
पेयजल एवं स्वच्छता विभाग के सचिव श्री परमेश्वरन अय्यर ने इस सोमवार को रेलवे बोर्ड के चेयरमैन श्री वी. के. यादव से मुलाकात की और प्लास्टिक कचरे को छांटने के लिए रेलवे कैसे काम कर सकता है, इस पर चर्चा की। देश भर में रेलवे की संपत्तियां सबसे ज्यादा लोगों से जुड़ी हुई हैं।
प्लास्टिक कचरे के प्रबंधन के लिए रेलवे के समूचे नेटवर्क में निम्नलिखित कार्रवाई की जा रही हैं:
- एक बार इस्तेमाल होने वाले प्लास्टिक पर प्रतिबंध का बड़े पैमाने पर प्रचार किया जाएगा।
- सभी प्रमुख जगहों पर इस संबंध में बैनर/पोस्टर/संदेश लगाए जाएंगे।
- हितधारकों में जागरुकता पैदा करने के लिए सूचना, शिक्षा और संचार उपायों का व्यापक उपयोग किया जाएगा। इसके साथ ही ऑडियो संदेश/बैनर भी प्रदर्शित किए जाएंगे।
- बोर्ड के निर्देशों के कार्यान्वयन पर जोनल रेलवे कार्रवाई करेगा और अपनाए गए उपायों के बारे में प्रतिक्रिया देगा।
- 2 अक्टूबर, 2019 से पहले सभी ए1 और ए श्रेणी के स्टेशनों पर प्लास्टिक की बोतलों को नष्ट करने वाली मशीनें लगाई जाएंगी।
- सभी ए1 और ए श्रेणी के स्टेशनों पर अलग कूड़ेदानों की संख्या बढ़ाई जाएगी। इन पर एसएचएस का लोगो लगा होगा।
- देशभर में रेलवे की संपत्ति पर 150 नर्सरी विकसित करने के काम को 2 अक्टूबर, 2019 से पहले पूरा कर लिया जाएगा।
- विस्तारित निर्माता जिम्मेदारी के हिस्से के तौर पर आईआरसीटीसी पीने के पानी की प्लास्टिक की बोतलों को वापस लेना शुरू करेगा।
- प्लास्टिक की बोतलों को नष्ट करने वाली मशीनों को सभी दूसरे रेलवे स्टेशनों पर उपलब्ध कराने का काम तेज किया जाएगा।
- प्लास्टिक का इस्तेमाल कम करने के लिए 2 अक्टूबर, 2019 को एक शपथ भी ली जाएगी।
शिक्षा मंत्रालय
वर्चुअल फरेबियों की शामतः आ गया ‘फेक-बस्टर’
भारतीय प्रौद्योगिकी संस्थान, रोपड़, पंजाब और मॉनाश यूनिवर्सिटी, ऑस्ट्रेलिया के अनुसंधानकर्ताओं ने ‘फेक-बस्टर’नामक एक ऐसा अनोखा डिटेक्टर ईजाद किया है, जो किसी भी ऑनलाइन फरेबी का पता लगा सकता है। विदित हो कि ऐसे फरेबी बिना किसी की जानकारी के वर्चुअल सम्मेलन में घुस जाते हैं। इस तकनीक के जरिये सोशल मीडिया में भी फरेबियों को पकड़ा जा सकता है, जो किसी को बदनाम करने या उसका मजाक उड़ाने के लिये उसके चेहरे की आड़ लेते हैं।
मौजूदा महामारी के दौर में ज्यादातर कामकाज और आधिकारिक बैठकें ऑनलाइन हो रही हैं। इस अनोखी तकनीक से पता लगाया जा सकता है कि किस व्यक्ति के वीडियो के साथ छेड़-छाड़ की जा रही है या वीडियों कॉन्फ्रेंस के दौरान कौन घुसपैठ कर रहा है। इस तकनीक से पता चल जायेगा कि कौन फरेबी वेबीनार या वर्चुअल बैठक में घुसा है। ऐसी घुसपैठ अक्सर आपके सहकर्मी या वाजिब सदस्य की फोटो के साथ खिलवाड़ करके की जाती है।
‘फेक-बस्टर’विकास करने वाली चार सदस्यीय टीम के डॉ. अभिनव धाल ने कहा, “बारीक कृत्रिम बौद्धिकता तकनीक से मीडिया विषयवस्तु के साथ फेर-बदल करने की घटनाओं में नाटकीय इजाफा हुआ है। ऐसी तकनीकें दिन प्रति दिन विकसित होती जा रही हैं। इसके कारण सही-गलत का पता लगाना मुश्किल हो गया है, जिससे सुरक्षा पर दूरगामी असर पड़ सकता है।”डॉ. धाल ने भरोसा दिलाया, “इस टूल की सटीकता 90 प्रतिशत से अधिक है।”अन्य तीन सदस्यों में से एसोशियेट प्रोफेसर रामनाथन सुब्रमण्यन और दो छात्र विनीत मेहता तथा पारुल गुप्ता हैं।
इस तकनीक पर एक पेपर ‘फेक-बस्टरः ए डीपफेक्स डिटेक्शन टूल फॉर वीडियो कॉन्फ्रेंसिंग सीनेरियोज़’को पिछले महीने अमेरिका में आयोजित इंटेलीजेंट यूजर इंटरफेस के 26वें अंतर्राष्ट्रीय सम्मेलन में पेश किया गया था।
डॉ. धाल का कहना है कि फेक-न्यूज के प्रसार में मीडिया विषयवस्तु में हेरफेर की जाती है। यही हेरफेर पोर्नोग्राफी और अन्य ऑनलाइन विषयवस्तु के साथ भी की जाती है, जिसका गहरा प्रभाव पड़ता है। उन्होंने कहा कि इस तरह का हेरफेर वीडियो कॉन्फ्रेंसिंग में भी होने लगा है, जहां घुसपैठ करने वाले उपकरणों के जरिये चेहरे के हावभाव बदलकर घुसपैठ करते हैं। यह फरेब लोगों को सच्चा लगता है, जिसके गंभीर परिणाम होते हैं। वीडियो या विजुअल हेरफेर करने को ‘डीपफेक्स’कहा जाता है। ऑनलाइन परीक्षा या नौकरी के लिये होने वाले साक्षात्कार के दौरान भी इसका गलत इस्तेमाल किया जा सकता है।
यह सॉफ्टवेयर वीडियो कॉन्फ्रेंसिंग सॉल्यूशन से अलग है और इसे ज़ूम और स्काइप एप्लीकेशन पर परखा जा चुका है।
डीपफेक डिटेक्शन टूल ‘फेक-बस्टर’ऑनलाइन और ऑफलाइन, दोनों तरीके से काम करता है। इसेमौजूदा समय में लैपटॉप और डेस्कटॉप में इस्तेमाल किया जा सकता है। इसके बारे में एसोशियेट प्रोफेसर सुब्रमण्यन का कहना है,“हमारा उद्देश्य है कि नेटवर्क को छोटा और हल्का रखा जाये, ताकि इसे मोबाइल फोन और अन्य डिवाइस पर इस्तेमाल किया जा सके।”उन्होंने कहा कि उनकी टीम इस वक्त फर्जी ऑडियो को पकड़ने की डिवाइस पर भी काम कर रही है।
टीम का दावा है कि ‘फेक-बस्टर’सॉफ्टवेयर ऐसा पहला टूल है, जो डीपफेक डिटेक्शन प्रौद्योगिकी का इस्तेमाल करके लाइव वीडियो कॉन्फ्रेंसिंग के दौरान फरेबियों को पकड़ता है। इस डिवाइस का परीक्षण हो चुका है और जल्द ही इसे बाजार में उतार दिया जायेगा।
रक्षा मंत्रालय
गार्डेन रिसर्च शिपबिल्डर्स एंड इंजीनियर लिमिटेड का 100वां युद्ध पोत विशाखापत्तनम में एलसीयूएल-56 में शामिल
वाइस एडमिरल अतुल कुमार जैन, फ्लैग ऑफिसर कमान्डिंग-इन-चीफ, पूर्वी नौसेना कमान ने आज विशाखापत्तनम में एलसीयू एल-56 में फाइट लैंडिंग क्राफ्ट यूटिलिटि  श्रेणी के छठे मार्क– IV को शामिल किया। यह युद्ध पोत कलकत्ता स्थित मिनी रत्न श्रेणी-1 तथा देश का अग्रणी पोत कारखाना गार्डेन रिच शिपबिल्डर्स एंड इंजीनियर्स लिमिटेड  का 100वां युद्ध पोत है।
एलसीयू मार्क- IV का प्रमुख कार्य जहाज से तट तक तथा प्रमुख लड़ाकू टैंकों, बख्तरबंद गाडि़यों, टुकडि़यों और उपकरणों को ले जाना है। ये युद्ध पोत अंडमान एवं निकोबार कमांड में है और इसकी तैनाती किनारे के संचालन, बचाव राहत कार्य, आपदा राहत कार्य, आपूर्ति तथा भरपाई और दूर के द्वीपों से निकासी में की जाती है। इस युद्ध पोत में 216 कर्मी रह सकते हैं। यह लैंडिंग कार्य के दौरान तोप दागने में सहायक दो स्वदेशी सीआरएन 91 तोपों से लैस है। इसमें अत्याधुनिक उपकरण लगे हैं और एकीकृत ब्रीज प्रणाली  तथा एकीकृत प्लेटफॉर्म प्रबंधन प्रणाली  जैसी अग्रिम प्रणालियां लगाई गई है।
एलसीयू मार्क IV युद्ध पोत में आत्मनिर्भरता तथा स्वदेशीकरण के लक्ष्य को हासिल करने की दिशा में भारत सरकार के ‘मेक इन इंडिया’ कार्यक्रम के अनुरूप 90 प्रतिशत कलपुर्जें स्वदेशी हैं।
एलसीयू मार्क IV युद्ध पोत भारतीय नौसेना द्वारा इस्तेमाल किए जा रहे मार्क III एलसीयू जहाजों के उन्नत संस्करण हैं।
प्रधानमंत्री कार्यालय
प्रधानमंत्री की फोर्टेस्क्यू मेटल्स ग्रुप और फोर्टेस्क्यू फ्यूचर इंडस्ट्रीज के कार्यकारी अध्यक्ष और संस्थापक डॉ. एंड्रयू फॉरेस्ट के साथ मुलाकात
प्रधानमंत्री श्री नरेन्द्र मोदी ने 23 मई 2023 को सिडनी, ऑस्ट्रेलिया में प्रमुख ऑस्ट्रेलियाई उद्योगपति तथा फोर्टेस्क्यू मेटल्स ग्रुप और फोर्टेस्क्यू फ्यूचर इंडस्ट्रीज के कार्यकारी अध्यक्ष डॉ. एंड्रयू फॉरेस्ट के संस्थापक से भेंट की।
प्रधानमंत्री ने हरित हाइड्रोजन के क्षेत्र में भारतीय कंपनियों के साथ काम करने की फोर्टेस्क्यू ग्रुप की योजनाओं का स्वागत किया। भारत की महत्वाकांक्षी नवीकरणीय ऊर्जा योजनाओं पर जोर देते हुए, प्रधानमंत्री ने भारत के हरित हाइड्रोजन मिशन जैसे परिवर्तनकारी सुधारों और पहलों पर प्रकाश डाला।
डॉ. फॉरेस्ट ने प्रधानमंत्री को भारत में फोर्टेस्क्यू फ्यूचर इंडस्ट्रीज की योजनाओं और परियोजनाओं के बारे में जानकारी दी।
वित्त मंत्रालय
विनिमय दर अधिसूचना संख्या 16/2022- सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए केन्द्रीय अप्रत्यक्ष कर एवं सीमा शुल्क बोर्ड एतद् द्वारा 3 मार्च, 2022 को जारी केंद्रीय अप्रत्यक्ष कर और सीमा शुल्क इसके द्वारा केंद्रीय अप्रत्यक्ष कर और सीमा शुल्क अधिसूचना संख्या 13/2022 सीमा शुल्क  में निम्नलिखित संशोधन किया गया। यह 12 मार्च, 2022 से प्रभावी होगा, विवरण इस प्रकार है।
उक्त अधिसूचना की अनुसूची-1 में क्रम संख्या 18 के लिए और उसके बाद प्रविष्टियाँ संबंधित हैं, निम्नलिखित को प्रतिस्थापित किया जाएगा, जिसका विवरण इस प्रकार है: -
अनुसूची-I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रत्येक इकाई की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
18.
|
|
तुर्की लीरा
|
|
5.30
|
|
5.30
|
|
|
|
|
|
|
|
|
|
प्रधानमंत्री कार्यालय
प्रधानमंत्री ने मां कात्यायनी को श्रद्धापूर्वक नमन किया
प्रधानमंत्री श्री नरेन्द्र मोदी ने मां कात्यायनी से भक्तों के लिये आशीर्वाद की कामना की है कि नवरात्रि के दौरान हमारे समाज में प्रेम-भाव और भाईचारे की भावना बढ़े।
अपने ट्वीट में प्रधानमंत्री ने कहा हैः
“मैं मां कात्यायनी को श्रद्धापूर्वक नमन करता हूं। हमें उनका आशीर्वाद मिले और हमारे समाज में प्रेम-भाव तथा भाईचारे की भावना में और बढ़ोतरी हो।”
एमजी/एएम/एकेपी
(
स्वास्थ्य एवं परिवार कल्याण मंत्रालय
राष्ट्रीय स्वास्थ्य प्राधिकरण ने डायग्नोस्टिक उद्योग के प्रतिनिधियों के लिए एबीडीएम अपनाने को लेकर कार्यशाला का आयोजन किया
राष्ट्रीय स्वास्थ्य प्राधिकरण  ने 22 दिसंबर, 2022 को उत्तर प्रदेश के लखनऊ में डायग्नोस्टिक  उद्योग के हितधारकों के लिए आयुष्मान भारत डिजिटल मिशन  पर एक कार्यशाला का आयोजन किया। इस कार्यशाला का उद्देश्य एबीडीएम की भूमिका और रोगियों के लिए डिजिटल स्वास्थ्य रिकॉर्डों के महत्व को रेखांकित करना था। इन रिकॉर्डों में विशेष रूप से डायग्नोस्टिक रिपोर्टें शामिल हैं, जिनकी रेफरल के मामले में या एक अन्य स्वास्थ्य केंद्र में जाने पर बार-बार जरूरत होती है।
इस कार्यशाला में पैथोलॉजिस्ट व माइक्रोबायोलॉजिस्ट, डायग्नोस्टिक प्रयोगशाला मालिकों, इंडियन एसोसिएशन ऑफ पैथोलॉजिस्ट एंड माइक्रोबायोलॉजिस्ट  के प्रतिनिधियों और लैब ओनर्स एसोसिएशन के जिला व राज्य स्तरीय पदाधिकारियों ने हिस्सा लिया। इस कार्यशाला में डायग्नोस्टिक उद्योग के इन प्रतिनिधियों के अलावा एनएचए के अधिकारियों, राज्य के स्वास्थ्य विभाग के अधिकारियों और एलएमआईएस  व पीएचआर  समाधानों को प्रस्तुत करने वाले एबीडीएम भागीदारों ने भी हिस्सा लिया।
इन प्रतिभागियों को एबीडीएम के तहत हितधारकों के लिए हाल ही में शुरू की गई डिजिटल स्वास्थ्य प्रोत्साहन योजना  के बारे में भी जानकारी दी गई। डीएचआईएस के तहत योग्य प्रयोगशालाएं और एलएमआईएस समाधान प्रदाता रोगियों को उनके स्वास्थ्य रिकॉर्ड के डिजिटलीकरण करने में सहायता करके 4 करोड़ रुपये तक का वित्तीय प्रोत्साहन प्राप्त कर सकते हैं।
इस कार्यशाला का आयोजन बिल एंड मेलिंडा गेट्स फाउंडेशन  और प्राइसवाटरहाउसकूपर्स एलएलपी इंडिया के सहयोग से किया गया था। विभिन्न क्षेत्रों में हितधारकों तक पहुंचने और एबीडीएम के लाभ व विशेषताओं के बारे में उन्हें जागरूक करने को लेकर इस तरह की और कार्यशाला और वेबिनारों का आयोजन किया जाएगा।
रेल मंत्रालय
रेलवे ने 9 रेलवे स्टेशनों पर 2,670 कोविड देखभाल बिस्तरों की व्यवस्था की
रेलवे ने दिल्ली, मध्य प्रदेश और महाराष्ट्र राज्य सरकारों की कोविड देखभाल कोचों की मांग पूरी की
उत्तर प्रदेश सरकार की मांग की स्थिति में तैनाती के लिए फैजाबाद, भदोही, वाराणसी, बरेली और नजीबाबाद में भी खड़े हैं कोविड देखभाल कोच
देश भर में 64,000 कोविड देखभाल बिस्तर वाले 4,000 कोविड देखभाल कोच का प्रावधान किया गया है
रेल मंत्रालय कोविड महामारी की इस दूसरी लहर के दौरान अपने 64,000 बिस्तर क्षमता वाले 4,000 कोचों  के माध्यम से राज्य सरकारों की तरफ से मिल रही कोविड देखभाल कोचों की मांग तेजी से पूरा कर रहा है। वर्तमान में उपलब्ध आंकड़ों के अनुसार, इन कोविड देखभाल कोचों में 81 कोविड मरीजों का प्रवेश और इसी क्रम में 22 मरीजों का डिस्चार्ज देखने को मिल रहा है। किसी भी कोविड देखभाल सुविधा में कोई मौत दर्ज नहीं की गई है।
दिल्ली, उत्तर प्रदेश, मध्य प्रदेश और महाराष्ट्र राज्यों में नौ बड़े स्टेशनों पर खड़े इन कोचों के उपयोग की अद्यतन स्थिति इस प्रकार है:
दिल्ली में, रेलवे ने राज्य सरकार की 1,200 बिस्तर क्षमता वाले 75 कोविड देखभाल कोचों की मांग पूरी की है। इनमें से 50 कोच शकूरबस्ती में खड़े हैं और 25 कोच आनंद विहार स्टेशन पर हैं। वर्तमान में, शकूरबस्ती पर 5 मरीज भर्ती कराए गए थे और एक मरीज को डिस्चार्ज कर दिया गया है। बीते साल  में पहली कोविड लहर में, शकूरबस्ती केन्द्र पर 857 मरीज भर्ती और डिस्चार्ज हुए थे।
भोपाल  में, रेलवे ने 292 बिस्तर क्षमता वाले 20 आइसोलेशन कोच तैनात किए हैं। इनमें 3 मरीज भर्ती कराए गए थे और वे वर्तमान में इस सुविधा का इस्तेमाल कर रहे हैं।
नंदरूबार  में, 292 बिस्तर क्षमता वाले 24 आइसोलेशन कोच तैनात किए गए हैं। इस केन्द्र में अभी तक 73 लोग भर्ती कराए गए हैं। वर्तमान कोविड लहर में भर्ती हुए 55 मरीजों में से 7 मरीज डिस्चार्ज हो गए हैं। आज  को 4 नए मरीज भर्ती हुए। इस यूनिट में 326 बिस्तर अभी तक कोविड मरीजों के लिए उपलब्ध हैं।
उत्तर प्रदेश में, भले ही राज्य सरकार ने कोचों की मांग नहीं की है, लेकिन फैजाबाद, भदोही, वाराणसी, बरेली और नजीबाबाद में कुल 800 बिस्तर क्षमता  वाले 10-10 कोच तैनात हैं।
प्रधानमंत्री कार्यालय
प्रधानमंत्री श्री नरेन्द्र मोदी से सेंट विंसेंट और ग्रेनेडाइंस के प्रधानमंत्री ने भेंट की
सेंट विंसेंट और ग्रेनेडाइंस के प्रधानमंत्री माननीय डॉ. राल्फ एवरार्ड गोंजाल्विस ने आज प्रधानमंत्री श्री नरेन्द्र मोदी से भेंट की। प्रधानमंत्री गोंजाल्विस सेंट विंसेंट और ग्रेनेडाइंस के ऐसे पहले प्रधानमंत्री हैं, जो भारत के दौरे पर आए हैं। प्रधानमंत्री गोंजाल्विस ने कल नई दिल्ली में ‘मरुस्थलीकरण की रोकथाम पर संयुक्त राष्ट्र सम्मेलन’ पर आयोजित उच्चस्तरीय संगोष्ठी में भाग लिया।
प्रधानमंत्री गोंजाल्विस ने सेंट विंसेंट और ग्रेनेडाइंस के साथ-साथ कैरिबियन एवं लैटिन अमेरिकी क्षेत्र में भी भारत के लिए व्यापक सद्भावना होने की बात रेखांकित की। उन्होंने इस क्षेत्र के साथ भारत के विकास सहयोग के साथ-साथ प्राकृतिक आपदाओं के बाद भारत की ओर से त्वरित सहायता मिलने की सराहना की।
प्रधानमंत्री श्री नरेन्द्र मोदी ने अंतर्राष्ट्रीय फोरम पर सहयोग सहित दोनों देशों के बीच घनिष्ठ सहयोग को रेखांकित किया और इसके साथ ही उन्होंने संयुक्त राष्ट्र की सुरक्षा परिषद के एक अस्थायी सदस्य के रूप में ‘अब तक के सबसे छोटे देश’ के तौर पर निर्वाचित होने के लिए सेंट विंसेंट और ग्रेनेडाइंस को बधाई दी।
दोनों राजनेताओं ने भारत एवं सेंट विंसेंट और ग्रेनेडाइंस के बीच कौशल विकास, प्रशिक्षण, शिक्षा, वित्त, संस्कृति और आपदा प्रबंधन सहित विभिन्न क्षेत्रों में सहयोग बढ़ाने पर सहमति जताई।
रक्षा मंत्रालय
नौसेना का अगात्ती द्वीप में आपात स्थिति में बचाव अभियान
यूटीएल प्रशासन के स्वास्थ्य निदेशक ने 12 अक्टूबर 19 को अपराह्न लगभग 12:45 बजे, स्ट्रोक से पीडि़त एक महिला पुलिसकर्मी रसिया बेगम, 49 को इलाज के लिए अगात्ती से कोच्चि ले जाने के लिए कावारत्ती में आईएनएस द्वीपरक्षक पर नौसेना के ऑफीसर-इन-चार्ज  से संपर्क किया।
दक्षिणी नौसेना कमान ने रोगी को ले जाने के लिए कोच्चि हवाई क्षेत्र से अपराह्न 02:30 बजे एक नौसैनिक डोर्नियर विमान अगात्ती भेजा। विमान मेडिकल टीम के साथ 03:15 बजे अगात्ती उतरा तथा मरीज को ले जाने के लिए एग्री गरुड़ एयरफील्ड, कोच्चि में लगभग 04:30 बजे उतरा। मरीज को जनरल अस्पताल एर्नाकुलम पहुंचाया जा चुका है।
भारतीय नौसेना ने पहले भी इसी तरह के अभियानों का संचालन किया है। 16 मई 2019 को एक बेहोश महिला मरीज को बाहर निकालने के लिए एक नौसैनिक हेलीकॉप्टर ने कोच्चि से कावारत्ती तक उड़ान भरी थी। दूसरी बार, 20 जुलाई 2019 को एमवी ट्राइटन लिबर्टी द्वारा, एक गर्भवती महिला मरीज को कावारत्ती से कोच्चि पहुंचाया गया था।
मंत्रिमण्डल
केन्द्रीय मंत्रिमंडल ने 01 जनवरी 2022 से केंद्र सरकार के कर्मचारियों के लिए महंगाई भत्ते और पेंशनभोगियों के लिए महंगाई राहत की अतिरिक्त किस्त जारी करने की मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने केंद्र सरकार के कर्मचारियों के लिए महंगाई भत्ते  और पेंशनभोगियों के लिए महंगाई राहत  की अतिरिक्त किस्त जारी करने की मंजूरी दे दी है, जो 01 जनवरी 2022 से प्रभावी होगी और जिसमें मूल वेतन/पेंशन के 31 प्रतिशत की मौजूदा दर में 3 प्रतिशत की वृद्धि की गयी है, ताकि मूल्य वृद्धि की भरपाई की जा सके।
यह वृद्धि स्वीकृत नियम के अनुसार है, जो सातवें केंद्रीय वेतन आयोग की सिफारिशों पर आधारित है।
महंगाई भत्ते और महंगाई राहत के कारण राजकोष पर संयुक्त रूप से 9,544.50 करोड़ रुपये प्रति वर्ष का प्रभाव पड़ेगा। इससे केंद्र सरकार के लगभग 47.68 लाख कर्मचारियों और 68.62 लाख पेंशनभोगियों को लाभ मिलेगा।
प्रधानमंत्री कार्यालय
प्रधानमंत्री ने प्रिंस ऑफ वेल्स के साथ टेलीफोन पर बातचीत की
प्रधान मंत्री श्री नरेंद्र मोदी ने आज प्रिंस ऑफ वेल्स प्रिंस चार्ल्स के साथ टेलीफोन पर बातचीत की।
दोनों नेताओं ने वर्तमान कोविड-19 महामारी के बारे में विचार-विमर्श किया। प्रधानमंत्री ने पिछले कुछ दिनों में ब्रिटेन में लोगों की जान जाने पर संवेदना व्यक्त की। उन्होंने इस बात पर संतोष व्यक्त किया कि हाल की अस्वस्थता के बाद प्रिंस चार्ल्स स्वस्थ हो गए हैं। प्रधानमंत्री ने उनके सदैव स्वस्थ रहने की कामना की।
प्रिंस ने राष्ट्रीय स्वास्थ्य सेवा के अनेक सदस्यों सहित ब्रिटेन में प्रवासी भारतीय सदस्यों की सराहना की, जो महामारी का मुकाबला करने में एक प्रमुख भूमिका निभा रहे हैं। उन्होंने ब्रिटेन में भारतीय समुदाय के धार्मिक और सामाजिक संगठनों द्वारा किए जा रहे निस्वार्थ कार्य का भी जिक्र किया।
प्रिंस ने वर्तमान संकट के दौरान भारत में फंसे ब्रिटेन के नागरिकों को प्रदान की गई सुविधा और सहायता के लिए प्रधान मंत्री को धन्यवाद दिया।
प्रधान मंत्री ने आयुर्वेद में हमेशा रुचि लेने के लिए प्रिंस को धन्यवाद दिया। उन्होंने लघु एनिमेशन वीडियो के माध्यम से बुनियादी योगाभ्यास सिखाने के उद्देश्य से हाल में की गई भारतीय पहल की जानकारी दी और प्रतिरक्षा को बढ़ाने के लिए घर में निर्मित आसान पारंपरिक उपचार का प्रसार किया। प्रिंस ने विशेष रूप से वर्तमान स्थिति में स्वास्थ्य और कल्याण को बढ़ाने के लिए इन पहलों की सराहना की ।